C 121/6
FI
Euroopan unionin virallinen lehti
16.3.2022
MUUT SÄÄDÖKSET
EUROOPAN KOMISSIO Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta) (2022/C 121/05)
Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.
YHTENÄISEN ASIAKIRJAN MUUTTAMISTA KOSKEVAN VAKIOMUUTOKSEN TIEDOKSI ANTAMINEN
”Côtes de Provence” PDO-FR-A0392-AM04 Tiedonannon päivämäärä: 7. tammikuuta 2022 HYVÄKSYTYN MUUTOKSEN KUVAUS JA PERUSTELUT 1.
Täydentävän maantieteellisen nimityksen Sainte-Victoire rajattu viljelyalue Tuote-eritelmän I luku, IV. – 2° – Rajattu viljelyalue: täsmennetään päivämäärä, jona toimivaltainen viranomainen on hyväksynyt täydentävää maantieteellistä nimitystä Sainte-Victoire koskevan rajatun viljelyalueen.
Viininvalmistuksessa käytetyt rypäleet on viljelty sillä viljelyalueella sijaitsevilla lohkoilla, jonka kansallisen alkuperäja laatuinstituutin (Institut national de l’origine et de la qualité) toimivaltainen kansallinen komitea hyväksyi kokouksessaan 3. kesäkuuta 2021.
Tämä tarkennus ei vaikuta yhtenäiseen asiakirjaan.
2.
Viiniköynnöslajikkeet Tuote-eritelmän I luku, V. – 1° – Viiniköynnöslajikkeet: täydennetään toissijaisten lajikkeiden luetteloa. — puna- ja roseeviinit: — lisätään Rousseli Rs- ja Caladoc N -lajikkeet, joiden osuus on enintään 10 prosenttia viiniköynnöslajikkeista.
— Agiorgitiko N-, Calabrese N-, Moschofilero Rs-, Verdejo B- ja Xinomavro N -lajikkeiden osuus saa olla enintään 5 prosenttia viiniköynnöslajikkeista ja 10 prosenttia sekoituksissa.
Näiden lajikkeiden nimiä ei saa mainita alkuperänimityksellä varustettujen viinien merkinnöissä. — valkoviinit: Lisätään Verdejo B. Sen osuus saa olla enintään 5 prosenttia viiniköynnöslajikkeista ja 10 prosenttia sekoituksissa.
Tämän lajikkeen nimeä ei saa mainita alkuperänimityksellä varustettujen viinien merkinnöissä.
Näiden lajikkeiden sisällyttämisellä pyritään ilmastonmuutoksen vaikutuksista selviämiseen ja kasvinsuojeluaineiden käytön vähentämiseen.
Toissijaisiksi lajikkeiksi lisättävät lajikkeet vastaavat nimityksen viinien profiilia.
Niiden avulla on mahdollista sopeuttaa viljely kuivuuteen ja sienitauteihin ja vähentää kasvinsuojeluaineiden käyttöä.
Täydennetään toissijaisia rypälelajikkeita koskevaa yhtenäisen asiakirjan kohtaa.
(1) EUVL L 9, 11.1.2019, s. 2.